Suinteresuotų regionų prašymu, bendradarbiaudama su atitinkamomis valstybėmis narėmis, sudarys palankesnes sąlygas megzti tarpregionines partnerystes dėl baterijų; tam bus naudojamos esamos teminės pažangiosios specializacijos platformos, skirtos energetikos ar pramonės modernizavimui.

2018 m. rugsėjo mėn. Slovėnija kartu su Kastilijos ir Leono autonomine sritimi, Andalūzijos regionu, Baskų kraštu, Overnė-Ronos-Alpių regionu, Eindhovenu ir Naujosios Akvitanijos regionu pasisiūlė vadovauti naujai tarpregioninei partnerystei „Pažangiosios elektromobilumo ir stacionaraus energijos kaupimo priemonių baterijų medžiagos“ (angl. Advanced materials for batteries for electromobility and stationary energy storage).

Remiant Europos Komisijai ši nauja partnerystė buvo sėkmingai įkurta 2018 m. spalio 8 d. Komisijos surengtame seminare. Į seminarą susirinko daugiau kaip 25 regionų atstovai, siekiantys sujungti pajėgas, kad galėtų bendradarbiauti tarpregioninėse su baterijomis susijusių mokslinių tyrimų ir inovacijų partnerystėse pagal valstybių narių pažangiosios specializacijos strategijas (pramonės modernizavimo teminė platforma). Kiti tuo besidomintys Europos regionai buvo paraginti prisijungti prie šios veiklos. Partnerystė išsiplėtė ir 2019 m. pradžioje apėmė 22 Europos regionus. Šios partnerystės misija – laikotarpiu nuo dabar iki 2025 m. visoje Europoje, panaudojant tvarias ir konkurencingas technologijas, paspartinti didelės apimties pažangiųjų medžiagų bei baterijų elementų, skirtų naudoti mobiliose ir stacionariose baterijose, gamybą ir diegimą. Šiuo tikslu pagal partnerystę bus sukurta verslo investicijų projektų bazė, panaudojant turimas regionines lėšas ir siekiant pritraukti papildomų lėšų visoje partnerystėje. Bus nustatyti pagrindiniai regioninės ekosistemos ir pramonės vertės grandinės trūkstami elementai ir imtasi atitinkamų priemonių, kad būtų galima užmegzti ryšį su galutiniu naudotoju. Partnerystės siekis – regioniniu lygmeniu atstovauti Europos baterijų aljanso suinteresuotiesiems subjektams. Šiuo metu pagal partnerystę užbaigiama taikymo srities nustatymo užduotis, o iki šiol nustatytos bendrų interesų sritys apima: 1naujoviškų 4-osios kartos elementų (kietakūnių) gamybą – pažangiąsias medžiagas ir jų gamybą bei elementų gamybą (vadovaujantysis regionas – Bavarija). Regionai partneriai: Overnė-Rona-Alpės (FR) / N. Akvitanija (FR) / Flandrija (BE) / Briuselis (BE) / Baskų kraštas (ES) / Valensija (ES) / Aragonas (ES) / Vikenas (NO) / Badeno-Viurtembergo žemė (DE); 2tvarių žaliavų gavybą ir perdirbimą (vadovaujantysis regionas – Kastilija ir Leonas). Regionai partneriai: Naujoji Akvitanija (FR), Suomija, Vestlandas (NO), Valensija (ES); 3esamų ličio jonų baterijų antrinį perdirbimą (vadovaujantysis regionas – Bavarija). Regionai partneriai: Flandrija (BE); 4baterijas skysčių pagrindu (stacionarias) (vadovaujantieji regionai: Baskų kraštas / Valensija). Regionai partneriai: Baskų kraštas (ES) / Valensija (ES) / Aragonas (ES) / Slovėnija, Suomija / Bavarija (DE); 5mokslinių tyrimų ir bandymų centrų tinklo kūrimą (vadovaujantysis regionas – Slovėnija). Regionai partneriai: Vakarų Slovėnija (SL), Hordalandas (NO), Vikenas (NO), Andalūzija (ES); 6patobulintas ličio jonų baterijas (3b kartos) (vadovaujantysis regionas – Overnė-Rona-Alpės). Regionai partneriai: Overnė-Rona-Alpės (FR) / N. Akvitanija (FR) / Flandrija (BE) / Briuselis (BE) / Badeno-Viurtembergo žemė (DE). Tikslas – siekti konkrečių bendrų inovacijų investicijų minėtose srityse (ir galbūt papildomai nustatytose srityse). Partnerystėje gali dalyvauti visi Europos regionai, pareiškę norą tapti nariu.